
Republika e Kosovës
Republika Kosova-Republic of Kosovo
Qeveria - Vlada – Government
Ministria për Komunitete dhe Kthim / Mинистарство за заједнице и повратак /
 Ministry of Communities and Return

Fushë Kosovë, data 12.12.2024

THIRRJE PËR FUQIZIMIN E KONKURRENCËS SË BUJQËSISË NË KOSOVË

Qëllimi i thirrjes publike  

Ministria për Komunitete dhe Kthim, në bazë të buxhetit të planifikuar strategjik për zhvillimin e sektorit të bujqësisë me qëllim të fuqizimit të të gjitha komuniteteve në Kosovë, të miratuar nga Qeveria e Kosovës, shpall thirrjen për ndarjen e mjeteve të pakthyeshme për persona fizikë dhe juridikë, d.m.th. start-up (të sapoformuara) dhe ndërmarjeve ekzistuese (fermat e regjistruara) të cilat merren me prodhimin primar bujqësor për blerjen e makinerive bujqësore, pajisjeve dhe veglave.

1. QËLLIMI I THIRRJES PUBLIKE  

Thirrja synon modernizimin e sektorit bujqësor dhe ushqimor dhe përmirësimin e ekonomisë rurale,  rritjen e konkurrencës së prodhimit bujqësor, punës dhe shërbimeve, duke krijuar efekte pozitive ekonomike në ndërmarrjet bujqësore dhe ushqimore dhe operatorët e turizmit rural, si dhe sigurimin e vazhdimësisë së biznesit të tyre. 

Për më tepër, projektet presin të arrijnë qëllimet e mëposhtme përmes zbatimit të mbështetjes për Start-up bizneset fillestare, ndërmarrjet dhe fermat në sektorin bujqësorë dhe ushqimorë:
· Mbështetja e Start-up bizneseve fillestare bujqësore dhe ushqimore që e bazojnë punën e tyre në modele biznesi rigjeneruese dhe qarkore; 
· Të ofrojë mbështetje për të rinjtë që posedojnë aftësi cilësore të punës për të filluar bizneset e tyre dhe për të fituar njohuri dhe aftësi shtesë për të ndikuar në qëndrueshmërinë dhe suksesin afatgjatë të biznesit të tyre;
· Përmirësimi dhe promovimi i sipërmarrjes dhe shpirtit sipërmarrës në ndërmarrje ekzistuese në sektorin e bujqësisë dhe ushqimit përmes mentorimit dhe stimulimit financiar;
· Përmirësimi i situatës socio-ekonomike nëpërmjet regjistrimit të bizneseve të reja dhe krijimit të vendeve të reja të punës, me theks tek gratë, të rinjtë dhe grupet e tjera të cenueshme:
· Rritja e konkurrencës së sektorit bujqësor dhe ushqimor përmes përmirësimit të efikasitetit dhe qëndrueshmërisë së prodhimit në ferma, tërheqjes së fermerëve të rinj, orientimit të prodhimit sipas kërkesave të tregut, përmirësimit të zinxhirit të vlerës dhe fokusimit në kërkimin, inovacionin, teknologjinë e re dhe dixhitalizimin;
· Përmirësimi i cilësisë së jetës, zhvillimi i komunitetit dhe përfshirja sociale në zonat rurale.

Afatet për përfundimin e investimit Të gjitha aktivitetet, duke përfshirë prokurimin dhe instalimin e pajisjeve, makinerive dhe ofrimin e shërbimeve duhet të përfundojnë brenda 6 muajve nga data e nënshkrimit të kontratës, përveç rasteve kur parashikohet ndryshe në kontratë. 

2.  LEJOHEN TË GJITHË SEKTORËT DHE AKTIVITETET NË PRODHIM BUJQËSOR. 
Disa prej tyre mund të jenë :
Prodhimi i produkteve të qumështit duke përfshirë vendet e grumbullimit (blerjes) të qumështit; Përpunimi i produkteve bujqësore dhe paketimi;  Grumbullimi dhe përpunimi i produkteve pyjore jo-drunore, duke përfshirë barërat medicinale dhe aromatike; Bletaria; Brendimi dhe marketingu; Produkte organike etj. 

3. LARTËSIA E MBËSHTETJES FINANCIARE    
Vlera e planifikuar e thirrjes është rreth 600,000.00 € (gjashtëqind mijë euro). Shuma minimale dhe maksimale e mbështetjes për çdo lot është renditur më poshtë me sqarime.
Lot 1. Për START-UP ndërmarrjet / fermat (fillestare/të sapoformuara), vlera totale e granteve do të jetë 150,000.00 euro  
Vlera maksimale që mund të marrë një ferma e sapoformuar është deri në 100% të vlerës së pajisjeve ose në vlerë financiare deri në 3.000 euro.
Lot 2. Për ndërmarrjet /fermat ekzistuese, vlera totale e granteve do të jetë 150,000.00 euro. Vlera maksimale që mund të marrë një mikrondërmarrje është 100% e vlerës totale të pajisjeve ose në vlerë financiare deri në 8.000 euro. 
Lot 3. Për ndërmarrjet /fermat ekzistuese, vlera totale e granteve do të jetë 150,000.00 euro. Vlera maksimale që mund të marrë një mikrondërmarrje është 100% e vlerës totale të pajisjeve ose në vlerë financiare deri në 12,000 EUR (është e dëshirueshme që aplikanti të bashkëfinancojë 10% të projektit, përndryshe nota përfundimtare e aplikimi do të varet nga kjo).  
[bookmark: _GoBack]Lot 4. Për ndërmarrjet e vogla / fermat, vlera totale e granteve do të jetë 150,000 euro. Vlera maksimale që mund të merret nga një mikrondërmarrje është deri në 100% të vlerës së paisjes ose në vlerë financiare deri në 20,000 EUR, (është e dëshirueshme që aplikanti të bashkëfinancojë 20% të projektit, pasi nota përfundimtare e aplikimit do të varet nga kjo).

4. KALENDARI INDIKATIVE I PËRFUNDIMIT TË THIRRJES 
12.12.2024 - Hapja e thirrjes 
18.12.2024 - Afati i fundit për parashtrimin e pyetjeve rreth thirrjes 
12.01.2025 - Afati për dorëzimin e projekt propozimeve në MKK  
Do të njoftoheni më vonë - Afati i fundit për paraqitjen e ankesave
Do të informoheni më vonë - Nënshkrimi i kontratës
Finansuesi ka të drejtë ta përditësojë kalendarin indikativ. Çdo ndryshim në kalendarin indikativ do të publikohet në faqen e MKK-së. 

5. LISTA E PLOTE E DOKUMENTEVE TË NEVOJSHME 

Aplikimi do të konsiderohet i plotë nëse përmban të gjithë formularët e aplikimit dhe bashkëngjitjet e detyrueshme siç kërkohet në thirrjen publike dhe dokumentacionin e thirrjes si më poshtë:
Pakoja e aplikimit për Lot 1 - Start-Up si dhe dokumentet që duhet të plotësohen janë: 
· Formulari i aplikimit
· Deklarata e aplikuesit, e cila konsiderohet edhe si deklaratë nën betim për vërtetësinë e dokumenteve;
· Propozim-projekti që përfshin: qëllimin, aktivitetet e projektit, shpenzimet financiare, si dhe planin kohor të zbatimit të projektit dhe strukturën organizative të aplikuesit;
· Kopjen e kartelës së identitetit të aplikuesit;

2. Pakoja e aplikimit për LOT 2, 3 dhe 4 - ndërmarrja/fermë ekzistuese, dokumentet që duhet të plotësohen janë:
· Formulari i aplikimit
· Deklarata e aplikuesit, e cila konsiderohet edhe si deklaratë nën betim për vërtetësinë e dokumenteve;
· Propozim-projekti që përfshin: qëllimin, aktivitetet e projektit, kostot financiare, si dhe planin kohor për realizimin e projektit dhe strukturën organizative të aplikantit (formularin e gjeni në web faqen në kuadër të ftesës);
· Kopjen e kartelës së identitetit të aplikuesit 
· Ndërmarrja/ferma duhet të dorëzojë një ofertë ose profaturë për blerjen e pajisjeve të prodhimit me datën e publikimit, pra deri në afatin e aplikimit (preferohet).
· Certifikata e regjistrimit të biznesit/fermës me të gjitha dokumentet/informatat mbështetëse në përputhje me kërkesat e ligjit në fuqi në Kosovë.
· Nëse është ndërmarrja - një vërtetim tatimor i vlefshëm në datën e dorëzimit të aplikacionit (jo më i vjetër se 90 ditë) që vërteton se aplikanti nuk ka borxhe aktuale tatimore të papaguara ose detyrime të tjera tatimore, ose se është në marrëveshje për pagesën e borxhit me ATK (mund të lëshohet online nga uebfaqja e AKP-së); 
· Nëse është ndërmarrja - pasqyra tatimore vjetore për vitin e fundit fiskal (2023) është lëshuar nga ATK (të ardhurat bruto duhet të dëshmohen nga Administrata Tatimore e Kosovës për vitin 2023); 
· Foto të ambienteve ekzistuese të biznesit si dhe të pajisjeve ekzistuese (fotot duhet të jenë qartë të dukshme).
· Ofertat duhet të jenë vetëm në euro. 

Propozimet do të dorëzohen vetëm në formularët e kërkuar, të cilët së bashku me Udhëzimet për aplikantët janë të disponueshëm në faqen e internetit të MKK-së. 

6. DORËZIMI I APLIKACIONEVE  

Kjo thirrje publike është publikuar në ueb faqen e Ministrisë për Komunitete dhe Kthim https://mkk.rks-gov.net/. Të gjitha informacionet e nevojshme dhe formularët e aplikimit i gjeni si në këtë faqe interneti ashtu edhe në vetë ndërtesën e Ministrisë. Aplikuesit të cilët dëshirojnë të aplikojnë në këtë thirrje publike duhet të shprehin interesimin e tyre duke dërguar të gjithë dokumentacionin e nevojshëm (të printuar, nënshkruar) dhe ta dërgojnë me postë në zarf ose në formë fizike në arkivin e Ministrisë për Komunitete dhe Kthim, rr. Nënë Tereza, PB. 12000 Fushë Kosovë. Aplikimi për këtë thirrje publike fillon më 12.12.2024 dhe thirrja do të jetë e hapur deri më 12.01.2025. në orën 16:00, aplikimet pas këtij afati nuk do të pranohen. Për çdo sqarim mund të dërgoni kërkesë në e-mailin request.mkk.mzp.mcr@rks-gov.net deri 18.12.2024.

9. UDHËZIME PËR APLIKUESIT 

Së bashku me këtë thirrje do të publikohen edhe Udhëzimet për aplikuesit, në lidhje me informacione më të detajuar rreth thirrjes publike.

